સેલ્સને જોવા જઈએ તો, તેઓ દર વર્ષે લગભગ 90% જેટલી વૃદ્ધિ કરી રહ્યાં છે, જે નવી કૅટૅગરી ઉમેરવા તથા વિસ્તાર કરવાની તેમની ઈચ્છાને બળ આપે છે. અપર્ણા તેમના સ્ટાર્ટઅપનાં શરૂઆતનાં દિવસોને યાદ કરતાં જણાવે છે કે, તેમનો પ્રથમ ઑર્ડર લગભગ એક અઠવાડિયા પછી મળ્યો હતો, અને બીજો ઑર્ડર મળતાં લગભગ 20 દિવસ લાગી ગયાં હતાં. નિરાશ થવાનાં બદલે, તેમણે તેમની માર્કેટિંગ સ્ટ્રેટેજીને ફરી ચકાસી. નાની ઈવેન્ટ્સને સ્પૉન્સર કરવાથી લઈને, સોશિયલ મીડિયા પર જેમણે ફોટો પોસ્ટ (Modo Vivendi પ્રોડક્ટ્સ પહેરીને લીધેલ ફોટો) કર્યો હોય એવા કસ્ટમર્સને, ડિસ્કાઉન્ટ વાઉચર્સ આપવા સુધી, તેઓ તેમની બ્રાન્ડ્સને લોકપ્રિય કરવા પાછળ કામ કરવા લાગ્યાં. આજે, તેઓ દરરોજ લગભગ 15 ઑર્ડર્સ મેળવે છે. આવતાં વર્ષે, તેઓ આ સંખ્યાને વધારીને 50 કરી દેવા માંગે છે.